θεοι. εδοξεν τηι βουληι και τωι δημωι ιερομβροτος ευδημου ειπεν επειδη αντιφανης ανηρ αγαθος ων διατελει περι τε το ιερον και τον δημον τον δηλιων και κοινηι ο τι αν δυνηται αγαθον δηλιους διατελει ποιων και ιδιαι τοις εντυγχανουσιν προς [α]υτον χρειαν παρεχεται ουδενα καιρον ελλιπων φιλοτιμιας δεδοχθαι τηι βου[λ]ηι και τωι δημωι επαινεσαι μεν αντιφανη σωτηριδου σαμιον αρετης ενεκεν και φιλοτιμιας ης εχων διατελει περι τε το ιερον και τον δημον τον δηλιων και ειναι αυτομ προξενον και ευεργετην του τε ιερου και δηλιων και υπαρχειν αυτωι εν δηλωι ατελειαν και γης και οικιας εγκτησιν [κ]αι προεδριαν εν τοις αγωσι πασιν οις δηλιοι τιθεασιν και προσοδον προς τημ βουλην και τον δημον τον δηλιων πρωτωι μετα τα ιερα υπαρχειν δε αυτωι και τα αλλα οσα και τοις αλλοις προξενοις και ευεργεταις του τε ιερου και δηλιων δεδοται αναγραψαι δε τοδε το ψηφισμα τημ μεμ βουλην εις το βουλευτηριον τους δε ιεροποιους εις στηλην λιθινην και στησαι εν τωι ιερωι.
Delos — ca. 260 BC
 ca. 260 BC